Adam af Bremen og Hjulkortene. 69 
I. 
ADAM AF BREMEN OG HJULKORTENE. 
Den lærde Domskoleforstander i Bremen skrev sin berømte 
Nordensbeskrivelse ca. 1075,1 og hans vigtigste Hjemmelsmand var 
den danske Konge Svend Estridsen; Adam af Bremen selv kan i det 
højeste have besøgt Skaane og Dele af det nuværende Danmark, 
men sikkert ikke det nordlige Skandinavien eller Landene paa den 
anden Side Nordhavet. Hans Beskrivelse af Grønland beror altsaa 
paa anden eller tredje Haands Meddelelser, hvad der forøvrigt frem- 
gaar af Beskrivelsens Ordlyd.? 
At naa til en sikker Forstaaelse af Adam af Bremens Ord om 
Grønland og de nordlige Lande overhovedet er ikke muligt, uden 
at man tager det nøjeste Hensyn til hele den ældre Literatur, som 
han var afhængig af, og den Verdensopfattelse, som beherskede hans 
Tankegang; men da dette kræver ret vidtgaaende Undersøgelser, 
har vi i Aarbøger for nordisk Oldkyndighed taget hele Adam af 
Bremens Nordensbeskrivelse for til en kritisk Behandling, hvis Re- 
sultater, saavidt de vedrører Grønland, vi her kan holde os til.’ 
Det viser sig da, at Adam af Bremen tænker sig det faste Land 
fremstillet som en Kreds (orbis), overalt omgivet af det ,uendelige“ 
Ocean. Af denne Kreds udgør Evropa den nordvestlige Fjerdedel, 
og det støder sammen med Asien ved Kredsens nordligste Punkt. 
Det nordlige Norge og Finmarken (Skridfinnernes Land) danner 
med sin Ryg det nordligste Stykke af Evropas cirkeldannede Kyst 
og støder ved sit nordligste Punkt sammen med Asien. Her ligger 
de Riphæiske Bjærge, et Navn, som skriver sig fra Oldtidens lærde 
Grækere. Sverige omgives mod Nord og Nordvest af Norge som af 
en Cirkelring, men støder ligesom dette mod Øst op til Riphæer- 
bjærgene. Fig. 1, der er konstrueret efter Adams Text, viser hele 
denne Fremstilling af det nordligste Evropa. 
Vi skal nu se, hvorledes Grønlands Beliggenhed forklares. Det 
hedder: 
„Mod Nord flyder det nævnte Ocean [d. v. s. det vestlige] forbi Orkn- 
øerne, dernæst omgiver det Jordens Kreds (eller: Fastlandscirklen — orbis 
terrae) i uendelig Udstrækning, idet det har Hybernien, Skoternes Fædreland, 
som nu'hedder Irland, til venstre, til højre derimod Norges Fjælde, og endnu 
1 ADAMI Gesta Hammaburgensis ecclesiae pontificum ex rec. Lappenbergii. In 
usum scholarum ex monumentis Germaniae historicis recusa. Hannov. 1876. 
De danske Oversættelser: Adam af Bremen om Menigheden i Norden oversat af 
P. W. CHRISTENSEN, Kbhvn. 1862, og Grønlands hist. Mindesm. III, 394—425, 
maa benyttes med Varsomhed. 
2 ADAM III cap. 53; sl. LONBORG, Adam af Bremen, Uppsala 1897, S. 43—45. 
3 BJØRNBO, Adam af Bremens Nordensopfattelse. Aarb. f. nord. Oldk. 1909, S. 120— 244. 
